Okresná prokuratúra Košice II 
Mojmírova 5, 040 46 Košice 1 	

Sp. zn. : 2 Pv 592/11/8803	Košice II, 29.2.2012
EEČ : 2-64-35-2012

U Z N E S E N I E

Trestná vec:	obvinený XXXXX  
Prečin:	krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Košice II
Rozhodnutie:
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	povolanie: XXXXX
Skutková veta:
	V trestnej veci vedenej za prečin krádeže podľa § 212 ods. 2 písm. f) Trestného zákona, ktorého sa mal dopustiť XXXXX na tom skutkovom základe, že v Košiciach, na ul. XXXXX, dňa 17.6.2011 v čase o 08.50 hod., v predajni XXXXX si počas nákupu do tašky vložil 1 ks Popradskej kávy o hmotnosti 125 g v hodnote celkom 2,49 € ku škode BILLA, s.r.o., so sídlom Bajkalská 19/A, 821 02 Bratislava, IČO: 31 347 037 a takto bez zaplatenia prešiel cez pokladničnú zónu, pričom rozkazom Obvodného úradu v Košiciach, sp. zn. XXXXX zo dňa 30.11.2010, právoplatným dňa 4.1.2011, bol za priestupok proti majetku postihnutý.   
Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Z priloženého spisového materialu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
	Uzneseniami povereného príslušníka Okresného riaditeľstva PZ Obvodného oddelenia XXXXX - Sídlisko KVP, sp. zn. ORP-XXXXX/KV-KE-2011 zo dňa 2.9.2011 bolo podľa § 199 ods. 1 Trestného poriadku začaté trestné stíhanie a zo dňa 25.10.2011 bolo podľa § 206 ods. 1 Trestného poriadku XXXXX vznesené obvinenie za prečin krádeže podľa § 212 ods. 2 písm. f) Trestného zákona pre skutok, že v Košiciach, na ul. XXXXX, dňa 17.6.2011 v čase o 08.50 hod., v predajni XXXXX si počas nákupu do tašky vložil 1 ks Popradskej kávy o hmotnosti 125 g v hodnote celkom 2,49 € ku škode BILLA, s.r.o., so sídlom Bajkalská 19/A, 821 02 Bratislava, IČO: 31 347 037 a takto bez zaplatenia prešiel cez pokladničnú zónu, pričom rozkazom Obvodného úradu v Košiciach, sp. zn. XXXXX zo dňa 30.11.2010, právoplatným dňa 4.1.2011, bol za priestupok proti majetku postihnutý.   

Obvinený XXXXX spáchanie zisteného skutkového stavu priznal v plnom rozsahu a svoje konanie úprimne ľutuje. Podľa jeho názoru konal pod vplyvom alkoholu z oslavy z predošlého dňa. 

Priznanie obvineného korešponduje aj s výpoveďou zástupcu poškodenej spoločnosti BILLA, s.r.o., so sídlom Bajkalská 19/A, Bratislava XXXXX a pracovníka SBS XXXXX, pričom skutkové zistenia sú taktiež objektivizované listinnými dôkazmi vo veci a to vyčíslením hodnoty odcudzeného tovaru a záznamom o zásahu. 

Z rozkazu Obvodného úradu v Košiciach, sp. zn. XXXXX zo dňa 30.11.2010, právoplatného dňa 4.1.2011, je zrejmé, že obvinený bol za obdobné konanie spáchané v tej istej predajni dňa 20.10.2010 postihnutý za priestupok proti majetku a to sankciou: pokarhanie.

Po poučení podľa ustanovení § 216 Trestného poriadku dňa 14.12.2011 obvinený XXXXX dal výslovný súhlas, aby prokurátor po skončení vyšetrovania predmetné trestné stíhanie vedené proti jeho osobe podmienečne zastavil.
	
	Pre poškodeného BILLA, s.r.o., so sídlom Bajkalská 19/A, 821 02 Bratislava, IČO: 31 347 037 škoda nevznikla, keďže odcudzený tovar bol v nepoškodenom stave vrátený. 

Obvinený XXXXX z miesta bydliska nie je bližšie charakterizovaný. Zamestnávateľom U. S. Steel, s.r.o. XXXXX, XXXXX, kde pracuje ako XXXXX, je hodnotený veľmi kladne. Doposiaľ nebol súdne trestaný. 

Podľa § 216 ods. 2 Trestného poriadku bola obvinenému XXXXX určená skúšobná doba v trvaní 12 mesiacov, ktorá začína plynúť právoplatnosťou tohto rozhodnutia. 

Podľa § 217 ods. 1 Trestného poriadku, ak obvinený v priebehu skúšobnej doby povedie riadny život, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. 

S poukazom na všetky uvedené skutočnosti, keďže horná hranica predmetného trestného činu neprevyšuje 5 rokov, obvinený dal výslovný súhlas na podmienečné zastavenie trestného stíhania, k trestnému činu sa priznal a jeho spáchanie úprimne oľutoval, považujem toto rozhodnutie podľa § 216 Trestného poriadku o podmienečnom zastavení trestného stíhania za dostačujúce a dôvodné a mám za to, že využitie odklonu v trestnom konaní formou podmienečného zastavenia trestného stíhania bude mať na obvineného pozitívny motivačný stimul k vyvarovaniu sa podobných excesov z riadneho života v budúcnosti.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Kamil Lehotský
prokurátor